‫- סדרה מקורית של NETFLIX -‬
‫לתקוף!‬
‫השנה היא 1598, אחרי שהביא לסיומה‬ ‫מלחמת אזרחים בת 120 שנה,‬
‫ואיחד מחדש את יפן תחת שלטונו…‬
‫- יפן, 1598 -‬
‫טויוטומי הידיושי, השליט העליון של יפן, מת.‬
‫בניסיון נואש להגן על השושלת שלו,‬
‫רגע לפני מותו,‬
‫הידיושי יצר מועצה‬ ‫של חמישה מצביאים עוצמתיים.‬
‫הם ימשלו ביפן עד שבנו הצעיר יגדל.‬
‫עכשיו גורלה של יפן נתון בערפל.‬
‫אם המועצה תתמוטט,‬
‫יפן תצלול בחזרה לאנרכיה‬
‫וכל מה שהידיושי פעל להשיג יושמד.‬
‫- יפן, 1598 -‬
‫חמשת הזקנים הגיעו מהמשפחות החזקות הגדולות.‬
‫והאיחוד שלהם‬
‫נועד ליצור ביניהם איזון מושלם‬ ‫כדי שלאף אחד מהם לא יהיה יתרון על השני.‬
‫- דיוויד ספפורד -‬ ‫- היסטוריון, אוניברסיטת פנסילבניה -‬
‫מיידה טושיאיאה יוצב בטירת אוסקה…‬
‫ויהיה האחראי על גידול הידיורי הצעיר…‬
‫- טויוטומי הידיורי -‬ ‫- בנו של הידיושי -‬
‫על ניהול השכלתו,‬ ‫על הכנתו לקשיים שבהנהגת המדינה.‬
‫- אייזק מאייר -‬ ‫- היסטוריון -‬
‫אבל כולם מבינים‬
‫שמשום שהידיורי לא יגיע לבגרות‬ ‫בשנים הקרובות,‬
‫יש הזדמנות לאחד מהם להפוך לשליט העליון.‬
‫זה הפגם הקטלני בחייו של הידיושי,‬
‫שכל מה שהוא עבד בשבילו כעת מוטל בספק‬ ‫בגלל הגיל של היורש שלו.‬
‫- מייקל אוסלין -‬ ‫- היסטוריון וסופר -‬
‫דאימיו החלו בהכנות,‬
‫לקראת השתלטות על השלטון בעצמם…‬
‫או לקראת מניעה מיריב מסוים לעשות זאת.‬
‫טוקוגאווה איאיאסו, בשלב הזה,‬ ‫הוא הדאימיו החזק ביותר ביפן.‬
‫אז הוא מקבל ממש סמכות מוחלטת.‬
‫הוא בעצם מקבל את האחריות על הממשלה כולה.‬
‫- טוקוגאווה איאיאסו -‬
‫טוקוגאווה איאיאסו היה ללא ספק‬ ‫המצביא החזק ביותר במדינה.‬
‫העושר שלו והצבא שלו‬ ‫כנראה עלו על אלה של השאר עשרות מונים.‬
‫עם מותו של הידיושי, ברגע שהייתה הזדמנות,‬
‫איאיאסו היה בעמדה המושלמת‬ ‫להפוך לשליט העליון של יפן.‬
‫הוא בנה בסבלנות את הכוח שלו,‬ ‫הוא חיסל בסבלנות אויבים,‬
‫הוא כרת בריתות בסבלנות,‬
‫ועכשיו הגיע הזמן להתחרות‬ ‫על שליטה סופית ומוחלטת ביפן.‬
‫עם זאת, בחשאי,‬
‫היה תחבולן מושבע‬ ‫שהתכונן לפעול נגד איאיאסו.‬
‫- סטיבן טרנבול -‬ ‫- היסטוריון וסופר -‬
‫וזה היה אישידה מיצונארי.‬
‫אישידה מיצונארי היה דאימיו שולי.‬
‫הכוח שלו לא התקרב לזה של איאיאסו,‬
‫אבל הוא היה נאמן לחלוטין לבית טויוטומי.‬
‫אדוני.‬
‫זה הזמן לתקוף.‬
‫זה עכשיו או לעולם לא.‬
‫הוא עשה כל שביכולתו‬ ‫לחתור תחת מעמדו של איאיאסו‬
‫וליצור חשד‬
‫בין איאיאסו לבין שאר חברי המועצה הגדולים‬ ‫שמינה הידיושי.‬
‫ונראה שמיצונארי מרגיש שכל עוד‬ ‫אף אחד לא קורא תיגר על איאיאסו,‬
‫בסופו של דבר הוא ישלוט‬ ‫בשאר הזקנים וחברי המועצה.‬
‫והוא לא מוכן לחיות עם זה.‬ ‫ הוא רוצה להתנקש באיאיאסו,‬
‫לרסן את השתלטותו או להשמיד אותו.‬
‫אישידה מיצונארי‬ ‫היה זקוק לבני ברית ולתמיכה.‬
‫אז הוא פנה לחבר המועצה הותיק,‬ ‫מיידה טושיאיאה,‬
‫דאימיו עשיר מאוד‬ ‫ומנהיג צבאי חזק בזכות עצמו.‬
‫מיידה טושיאיאה היה היחיד‬ ‫שהיה מסוגל להתעמת עם איאיאסו.‬
‫מעשיה האחרונים של משפחת טוקוגאווה…‬
‫האם תהיה מוכן לעזור להידיורי?‬
‫לא התכוונתי להישמע חוצפן.‬
‫לא התכוונתי להפגין זלזול.‬
‫אבל טושיאיאה לא רוצה לעשות את זה.‬
‫חייו קרובים לסיום,‬
‫הוא לא בטוח שהמערכה תצליח‬
‫והוא לא רוצה להתחייב למשהו,‬ ‫בידיעה שהוא עומד למות,‬
‫שיציב את בנו‬
‫בעמדה שעלולה להביא לחורבן הבית שלהם.‬
‫אז מיידה טושיאיאה נמנע מעימות‬ ‫עם טוקוגאווה איאיאסו,‬
‫למרות שהוא יודע‬ ‫שאיאיאסו רוצה להדיח את הידיורי,‬
‫להיפטר ממנו ולשלוט בשם משפחת טוקוגאווה.‬
‫טושיאיאה מת זמן קצר לאחר מכן.‬
‫עכשיו, הוא היה האפוטרופוס‬ ‫של טויוטומי הידיורי.‬
‫אז מי יתפוס את מקומו…‬
‫אם לא טוקוגאווה איאיאסו, שעבר לטירת אוסקה.‬
‫וכך הייתה לו שליטה ישירה… בהידיורי הצעיר.‬
‫זה היה עניין גדול מאוד.‬
‫זה כמו ששר בממשלה‬
‫יגיע פתאום לארמון בקינגהאם באנגליה‬
‫ויגיד לך שהוא מתחיל לגור שם.‬
‫זה היה מעשה שהכעיס את העוצרים האחרים,‬
‫כי עכשיו היורש הצעיר‬ ‫היה נתון בשליטתו של טוקוגאווה איאיאסו.‬
‫מועצת העוצרים הורתה לאיאיאסו לסגת‬
‫ולהכיר בכך שטויוטומי הידיורי‬ ‫הוא היורש האמיתי‬
‫ושלאיאיאסו אין זכות להתערב בתהליך הזה.‬
‫איאיאסו פירש את ההכרזה הזאת‬ ‫פשוט כהכרזת מלחמה.‬
‫זאת הייתה ההזדמנות שהוא חיכה לה.‬
‫הדאימיו של יפן התפצלו לשני מחנות,‬
‫אחד שתמך בטוקוגאווה איאיאסו…‬
‫ואחד שתמך בטויוטומי הידיורי,‬
‫תחת הנהגתו של אישידה מיצונארי.‬
‫כעת החלו לנוע גלגליו‬ ‫של מאבק השליטה המכריע ביותר‬
‫בהיסטוריה היפנית כולה.‬
‫בעוד ההכנות לקראת העימות הצבאי‬ ‫מתחילות לקרום עור וגידים,‬
‫אישידה מיצונארי מגייס קבוצות‬ ‫שילחמו בקואליציה פוטנציאלית של איאיאסו.‬
‫אחת מהן היא שבט אוסוגי‬ ‫שנמצא צפונית לאיאיאסו.‬
‫התוכנית של מיצונארי היא ששבט אוסוגי‬ ‫ינוע נגד איאיאסו‬
‫ושהוא יצליח לרסק את איאיאסו‬ ‫בין הכוחות שלו לכוחות של אוסוגי.‬
‫- ניית'ן לדבטר -‬ ‫- היסטוריון -‬
‫אז איאיאסו מקבל החלטה מהירה.‬
‫הוא יפעיל קשרים, במיוחד עם דאטה מסאמונה,‬
‫ויציב כוח בצפון שיעצור את אוסוגי קאגקטסו.‬
‫בעוד מסאמונה פונה לעצור את המתקפה מצפון…‬
‫- מסאמונה, אוסוגי -‬
‫איאיאסו מתכנן לנוע מזרחה לאדו‬ ‫ולאסוף את כוחותיו.‬
‫- אדו, איאיאסו, טירת פושימי -‬
‫אבל הוא צריך זמן.‬
‫בעוד חייליו של מיצונארי כבר בתנועה,‬
‫כל תקוותיו של איאיאסו‬ ‫תלויות עכשיו בטירה שלו בפושימי,‬
‫מצודה ששולטת בדרך שמובילה מזרחה.‬
‫מהסיבה הזאת,‬ ‫אסור היה לתת לטירת פושימי ליפול בכל מחיר,‬
‫על מנת למנוע מאישידה מיצונארי‬ ‫לפעול נגד איאיאסו‬
‫לפני שהוא יהיה מוכן.‬
‫האויב יקיף את הטירה הזאת.‬
‫אני רוצה שתישאר…‬
‫בטירה.‬
‫על הטירה הגן ידידו, טורי מוטוטדה.‬
‫איאיאסו וטורי מוטוטדה‬ ‫היו חברים במשך שנים רבות.‬
‫שניהם יודעים שהחזקת הטירה חיונית‬
‫לעתידה של משפחת טוקוגאווה,‬
‫והם גם יודעים שיהיה כמעט בלתי אפשרי‬ ‫להחזיק אותה.‬
‫מוטוטדה.‬
‫שניהם ידעו שזאת משימת התאבדות.‬
‫כוחותיו של האויב כנראה יהיו גדולים פי 20‬ ‫מכוחותיו של טורי מוטוטדה.‬
‫על טורי מוטוטדה בעצם הוטלה משימה‬
‫שדרשה ממנו להילחם כמה שיותר זמן‬ ‫ללא סיכוי לסגת…‬
‫- דיוויד איסון -‬ ‫- היסטוריון, אוניברסיטת קנסאי גאידאי -‬
‫וללא סיכוי לקבל תגבורת.‬
‫בעוד איאיאסו מיהר להימלט‬ ‫מפני צבאו של מיצונארי,‬
‫טורי מוטוטדה כתב את ההודעה האחרונה שלו.‬
‫"לא יהיה קשה מדי‬
‫לעבור דרך חלק מהחיילים שלהם ולברוח,‬
‫אבל זאת לא המשמעות האמיתית של להיות לוחם.‬
‫אני אתעמת כאן עם הכוחות של כל המדינה‬
‫ואמות מוות מזהיר."‬
‫אישידה מיצונארי ובערך 40,000 חיילים‬ ‫תוקפים את הטירה.‬
‫טורי מוטוטדה ואלפיים חייליו‬ ‫נלחמים באכזריות.‬
‫טורי מוטוטדה שלח את אנשיו לקרב שוב ושוב‬
‫נגד הכוחות של אישידה.‬
‫בהפגנת אומץ מדהימה,‬
‫טורי מוטוטדה וצבאו החזיקו מעמד בפושימי‬ ‫במשך 12 ימים.‬
‫האגדה מספרת שחיל המצב של פושימי‬ ‫המשיך להילחם‬
‫עד שנותרו מהם רק עשרה.‬
‫לבסוף, כשהטירה סביבו מתלקחת,‬
‫טורי מוטוטדה התאבד בכבוד‬
‫לאחר אחד מהניסיונות האציליים ביותר‬ ‫להגן על טירה בהיסטוריה היפנית.‬
‫האומץ של טורי מוטוטדה היה מכריע ביותר.‬
‫הוא איפשר לאיאיאסו לאסוף את כוחותיו באדו‬
‫ולהתעמת עם אישידה מיצונארי בקרב.‬
‫- יפן, 1600 -‬
‫טוקוגאווה איאיאסו מוכן כעת לעשות מהלך.‬
‫הוא מפצל את כוחו שמורכב מ-75,000 חיילים‬ ‫ומתכונן לתקוף את מיצונארי.‬
‫- איאיאסו -‬
‫בעוד בנו מוביל כוח גדול צפונה…‬
‫- הידטאדה -‬
‫איאיאסו מוביל את צבאו הראשי‬ ‫היישר לעבר האויב שלו.‬
‫מיצונארי נמצא כעת במצב מסוכן מאוד‬
‫ומסתכן בכך ששני הצבאות המתקרבים‬ ‫יאגפו ויקיפו אותו.‬
‫- מיצונארי, קיוטו -‬
‫הם הולכים להחזיק בדרך ולהקיף אותנו.‬
‫אישידה מיצונארי מבין באיזה מצב מסוכן‬ ‫הוא נמצא כעת.‬
‫איאיאסו עלול לעקוף אותו‬ ‫ולחתוך את קו הנסיגה של מיצונארי.‬
‫לא אתן לזה לקרות.‬
‫אנחנו נפגוש אותם בדרך ונתקוף.‬
‫אישידה מיצונארי קיבל החלטה דרמטית.‬
‫הוא לא התכוון להסתכן בכך שהכוחות המתקרבים‬ ‫של איאיאסו יתפסו אותו.‬
‫לכן הוא החליט לצאת ולהתמקם על הדרך‬
‫ולהשמיד את צבאו של איאיאסו כשהוא יגיע.‬
‫המקום שהוא בחר‬
‫היה עמק צר בשם סקיגאהרה.‬
‫זאת הייתה אסטרטגיה טובה מאוד של מיצונארי.‬
‫הוא חשב שיהיה מועיל יותר להילחם בסקיגאהרה‬
‫מאשר בטירת אוגאקי.‬
‫אם בוחרים לנהל קרב בעמק צר‬
‫ושולטים בהרים שמקיפים אותו, כמו אישידה,‬
‫אפשר למשוך את האויב לכיוונך‬ ‫ואז לתקוף אותו משלושה כיוונים.‬
‫זאת הייתה בחירה מצוינת.‬
‫אמרו לחיילים.‬
‫הדקו את ההגנות לפני שהאויב יגיע.‬
‫קדימה!‬
‫לאישידה מיצונארי היה זמן לסדר את כוחותיו‬
‫בעמדת ההגנה הטובה ביותר.‬
‫הוא עצמו התיישב משני צדי הדרך‬ ‫והמתין לעימות חזיתי עם המתקפה של איאיאסו.‬
‫הידייקי…‬
‫הצב את החיילים שלך על ההר.‬
‫כשאתן את האות,‬
‫רדו מההר ותקפו את איאיאסו מהצד.‬
‫כדי להגן על האגף השמאלי שלו‬ ‫ולהימנע מכיתור בידי איאיאסו,‬
‫הוא שלח את קובאיאקווה הידייקי‬
‫להתמקם בעמדה שמשקיפה על הדרך.‬
‫כשהקרב יחל למחרת בבוקר,‬
‫הוא יאותת באמצעות אש‬ ‫ואז קובאיאקווה הידייקי‬
‫ירד מהעמדה האסטרטגית שלו‬
‫ויתקוף את הכוח של טוקוגאווה‬ ‫באגף הימני שלו,‬
‫וכך יביא לניצחון מוחלט.‬
‫אבל רבים מהדאימיו שתומכים במטרה‬ ‫של טויוטומי הידיורי‬
‫לא מאוד מחבבים את מיצונארי.‬
‫חוסר החיבה וחוסר האמון האלה‬ ‫באישידה מיצונארי‬
‫כמפקד הכללי פגעו בו בהמשך בכמה דרכים.‬
‫אחת הדרכים החשובות ביותר‬ ‫היא המקרה של קובאיאקווה הידייקי.‬
‫הבסיס העיקרי לטינה שהידייקי רחש‬ ‫לאישידה מיצונארי‬
‫היה תפקידו של אישידה במהלך הפלישה לקוריאה.‬
‫- קוריאה, 1592 -‬
‫אישידה מיצונארי מונה על ידי הידיושי‬
‫לתפקיד המפקח הכללי של הכוחות היפנים,‬
‫והיה ביקורתי מאוד‬ ‫כלפי ביצועיו של הידייקי הצעיר.‬
‫הידיושי שמע על כך‬
‫וגזל מהידייקי רבות מהזכויות,‬ ‫הפריבילגיות והאדמות שלו.‬
‫בשעות המכריעות שלפני הקרב,‬
‫טוקוגאווה איאיאסו קיבל הודעה בלתי צפויה.‬
‫הידייקי החליט לבגוד.‬
‫כשהקרב יחל,‬ ‫הידייקי יצטרף לאיאיאסו במקום זאת‬
‫ויפתח במתקפה הרסנית על צבאו של מיצונארי.‬
‫אם זה יקרה, זה יטה את הכף‬ ‫לטובתו של איאיאסו.‬
‫ככל הידוע לנו, יכול להיות שהידייקי‬ ‫פעל בשביל שני הצדדים‬
‫במטרה לראות‬ ‫למי יש את הסיכוי הכי גדול לנצח,‬
‫ואז יקבל החלטה במי לתמוך.‬
‫כמובן, עד שהקרב התחיל,‬
‫איאיאסו לא יכול היה להיות בטוח לגמרי‬ ‫שהידייקי יעבור צד.‬
‫טוקוגאווה איאיאסו‬ ‫עמד בפני ההחלטה הקשה והמסוכנת ביותר בחייו.‬
‫בסופו של דבר, זה היה הימור ענק,‬ ‫אבל הוא היה חייב לעשות אותו.‬
‫טוקוגאווה איאיאסו רוכב לסקיגאהרה.‬
‫אם, כפי שחלק מהגנרלים שלו מאמין,‬ ‫המכתב הזה הוא תכסיס,‬
‫ייתכן שאיאיאסו הרס את כל מה שעבד בשבילו.‬
‫איאיאסו הגיע וכל מה שראה סביבו‬
‫זה שריפות משתוללות על ההרים,‬
‫מה שסימן את העמדות המבוצרות‬
‫שצבאו של אישידה הספיק להקים.‬
‫זה היה אתגר עצום.‬
‫נראה היה שאיאיאסו נמצא בעמדת נחיתות‬ ‫כי בנו של איאיאסו, הידטאדה,‬
‫לא הגיע עם כוח נוסף של מעל ל-30,000 חיילים‬ ‫שעליו הוא בנה.‬
‫- אית'ן סיגל -‬ ‫- אוניברסיטת מדינת מישיגן -‬
‫זה מהווה איום‬ ‫על הישרדות כוחותיו של איאיאסו.‬
‫כל שיכלו לעשות‬ ‫הוא להתכונן כמיטב יכולתם לקרב הממשמש ובא.‬
‫בעוד שעתיים, הערפל יתפוגג‬
‫והקרב המכריע ביותר ביפן יחל.‬
‫- סקיגאהרה, קיוטו -‬
‫בזמן הגעת הצדדים לסקיגאהרה‬
‫ידו של מיצונארי על העליונה.‬
‫מאה ועשרים אלף חייליו שולטים בשטח הגבוה.‬
‫- מיצונארי, הידייקי -‬
‫- איאיאסו -‬
‫כשהקרב יתחיל, מיצונארי שואף להפיל‬ ‫את אגפי המבנה של איאיאסו‬
‫ולרסק אותו משלושה כיוונים.‬
‫בבסיס העמק,‬
‫איאיאסו נתון בעמדת נחיתות‬ ‫ועל כל שניים מחייליו לאויב יש שלושה.‬
‫מאחר שבנו וכוחותיו עדיין נעדרים,‬
‫כל תקוותיו תלויות כעת‬ ‫בהבטחת הבגידה של הידייקי.‬
‫ביום הקרב בסקיגאהרה, יש ערפל מוקדם בבוקר,‬
‫כך ששני הצדדים לא רואים זה את זה בבירור.‬
‫כשהערפל מתחיל להתפוגג מוקדם בבוקר,‬
‫איאיאסו רואה בדיוק מה עומד מולו.‬
‫עמדה מבוצרת שבה מחזיק מיצונארי.‬
‫הוא נתון בנחיתות מספרית, זה נכון.‬
‫אבל מצד שני,‬ ‫למיצונארי אין הרבה ניסיון בשדה הקרב.‬
‫הוא מעולם לא ניהל קרב בעצמו.‬ ‫הוא היה רק מפקד-משנה.‬
‫לתקוף!‬
‫למיצונארי היה זמן להכין הגנות.‬
‫כתוצאה מכך, התקדמות כוחותיו של איאיאסו‬ ‫גובה מחיר רב.‬
‫זה מצב קשה מאוד.‬
‫יש לנו לחימה פנים מול פנים,‬
‫לוחמים עם חניתות ורומחים נלחמים זה בזה.‬
‫באגפים, יש תגבורות של חיילים עם ארקבוזים‬ ‫שיורים על האויב.‬
‫הלחימה הופכת למפרכת.‬
‫היא כאוטית, היא מבלבלת והיא אכזרית ביותר.‬
‫מדובר בכאוס מבוקר.‬
‫ככל שהקרב מתקדם,‬ ‫אף צד לא ממש מצליח להשיג יתרון משמעותי.‬
‫זאת פשוט הולכת להיות תחרות‬ ‫שתוכיח איזה צד חזק יותר מהשני.‬
‫הרימו את האות.‬
‫אישידה מבין שהוא צריך להכריח חלק מחייליו‬ ‫להיכנס לקרב.‬
‫הוא נותן את האות‬
‫שנועד לסמן לקובאיאקווה הידייקי‬ ‫לתקוף את הכוחות של טוקוגאווה באגפים.‬
‫אבל…‬
‫הכוחות של הידייקי לא זזים.‬
‫גם איאיאסו רואה‬ ‫שהכוחות של קובאיאקווה לא זזים.‬
‫הכוחות של קובאיאקווה לא עוזבים את עמדתם.‬
‫ואחרי זמן מה,‬
‫גם איאיאסו מתחיל להילחץ‬ ‫ממה שהם הולכים לעשות.‬
‫ואז איאיאסו עושה צעד מחושב היטב‬
‫שיירשם בהיסטוריה של הפולקלור היפני.‬
‫אש!‬
‫מאמינים שהוא הורה לארקבוזים שלו‬ ‫לירות על העמדה של הידייקי,‬
‫וכך הכריח את הידייקי לבחור באחת הדרכים.‬
‫הגיע הזמן לבחור צד.‬
‫לתקוף!‬
‫זה מנער את הידייקי מהניטרליות שלו,‬
‫והכוחות של קובאיאקווה זורמים במורד הגבעה.‬
‫דמיינו לכם את התגובה של אישידה מיצונארי.‬
‫בהתחלה, "הפקודה שלי הגיעה. הם בדרך".‬
‫ואז, באימה מתגברת, "רגע, הם לא מתקדמים‬ ‫לעבר שורותיו של טוקוגאווה איאיאסו,‬
‫הם מתקדמים לעבר השורות שלי.‬ ‫הם תוקפים אותי."‬
‫הם ניטחים באגף של הצבא המערבי.‬
‫מפקד יחידת האגף שהותקפה‬
‫שלח את כוחותיו לעימות עם המתקפה‬ ‫של קובאיאקווה, אך במהרה חטף מהלומה.‬
‫המכה הכפולה הזאת‬ ‫שהצבא של אישידה מיצונארי מקבל‬
‫גורמת לצדדים להתקפל…‬
‫ומפוררת את ההתנגדות שלו.‬
‫מיצונארי מבין עכשיו ש…‬
‫הידייקי…‬
‫הקרב אבוד.‬
‫תגבורת הצבא המערבי שנותרה‬ ‫עשתה כל שביכולתה לברוח.‬
‫רבים מהם, כמובן, נרדפו‬
‫על ידי היריבים המנצחים…‬
‫ונהרגו.‬
‫מיד לאחר הקרב נוצרה זירת כאוס.‬
‫רבים מהגנרלים הבכירים של הצד המפסיד‬ ‫נמלטו מהזירה,‬
‫כולל מיצונארי,‬
‫אבל כוחותיו של איאיאסו הצליחו לתפוס‬ ‫כמה מהם.‬
‫סקיגאהרה היה קו פרשת מים בשביל איאיאסו.‬
‫כי עכשיו ברור, מבחינה צבאית,‬ ‫שכוחו הוא הגדול ביותר ביפן.‬
‫- מייקל וורט -‬ ‫- אוניברסיטת מרקט -‬
‫בשביל איאיאסו, הניצחון בסקיגאהרה‬
‫מציב אותו במה שאפשר לקרוא לו‬ ‫אחת מהעמדות הדומיננטיות ביותר‬
‫בכל עידן בהיסטוריה היפנית.‬
‫מרבית ההתנגדות לשלטונו איננה.‬
‫הניצחון של איאיאסו בסקיגאהרה הושלם,‬
‫אבל הוא צריך להעביר מסר של ניצחון‬
‫ואיאיאסו מורה על הוצאה להורג‬ ‫של הנאמנים להידיושי.‬
‫כולל אישידה מיצונארי.‬
‫והראשים שלהם משופדים על יתדות‬ ‫כדי להכריז שלכל דבר ועניין,‬
‫קואליציית טויוטומי איננה עוד‬
‫ושעכשיו השליט העליון בארץ‬ ‫הוא טוקוגאווה איאיאסו.‬
‫בעקבות סקיגאהרה,‬
‫איאיאסו מקבל החלטה שנויה במחלוקת‬
‫בניגוד לעצתם של הגנרלים שלו‬ ‫ושל משרתיו הנאמנים.‬
‫למרות שהוא השמיד את הקואליציה שלחמה להגן‬ ‫על היורש הצעיר של הידיושי, הידיורי,‬
‫איאיאסו מחליט לא להרוג את הבחור הצעיר.‬
‫במקום זאת, הוא נותן לו לגור בטירת אוסקה‬ ‫בניהולה של אמו,‬
‫ליידי צ'הצ'ה.‬
‫דאטה מסאמונה ישלח מכתב לטוקוגאווה איאיאסו.‬
‫הוא יכתוב,‬
‫"איאיאסו, אם לא תשאיר את הילד הזה לצידך‬ ‫ותגדל אותו בעצמך…‬
‫כל האויבים שלך יתאספו סביבו‬ ‫ויוציאו דיבתך רעה באוזניו‬
‫וזה יפנה אותו נגדך."‬
‫אבל נראה שאיאיאסו הרגיש אחרת.‬
‫אם ישמור מרחק‬ ‫ויאפשר להידיורי להיות אדם לעצמו,‬
‫הידיורי יוכל להשלים‬ ‫עם רעיון שלטונו של טוקוגאווה.‬
‫ההחלטה הזאת,‬ ‫שאפשר לקרוא לה סנטימנטלית, מתבררת כשגויה.‬
‫- יפן, 1600 -‬
‫עכשיו איאיאסו מתכוון להדק את אחיזתו ביפן.‬
‫כל הדאימיו שהתנגדו לו בסקיגאהרה‬
‫נהרגים או מנושלים מאדמותיהם ותאריהם.‬
‫לאחר מכן הם מועברים לשולי המדינה,‬
‫הרחק מהשפעה וכוח.‬
‫כל אלה שתמכו בו‬ ‫מתקרבים למרכז ומתוגמלים בשפע.‬
‫בכך, איאיאסו יצר אזור חיץ של תומכים נאמנים‬
‫שימנע כל איום של מתקפה.‬
‫מערכת העיתוק מרחיקת הלכת הזאת‬
‫תגן על איאיאסו‬ ‫ותשנה לנצח את המבנה הפוליטי של יפן.‬
‫זאת הייתה תוכנית גאונית.‬ ‫אנחנו צריכים לזכור שלא נובונאגה‬
‫ולא הידיושי‬ ‫מצאו איזון פוליטי בר-קיימא באמת.‬
‫כזה שיכול להחזיק מעמד.‬
‫ואיאיאסו מצא.‬
‫אז למרות שאנשים רבים הרוויחו הרבה‬ ‫מהקרב בסקיגאהרה,‬
‫אי אפשר לומר זאת על קובאיאקווה הידייקי.‬
‫- אולג בנש -‬ ‫- היסטוריון, אוניברסיטת יורק -‬
‫למרות שהעריקה של קובאיאקווה‬ ‫היא מה שהכריע את הכף,‬
‫שבזכותה איאיאסו ניצח,‬
‫איאיאסו לא סמך עליו.‬
‫אחרי הכול, הוא בגד באדון אחד.‬ ‫מי אמר שהוא לא יבגוד באדון אחר?‬
‫הידייקי היה מיוסר‬
‫וגם הרגיש אשמה גדולה‬ ‫על כך שבגד בבית המקורי שלו,‬
‫בית טויוטומי, עד שהוא ממש השתגע.‬
‫- טומוקו קיטאגווה -‬ ‫- היסטוריונית וסופרת -‬
‫ובתוך שנתיים…‬
‫הוא שתה את עצמו למוות.‬
‫איאיאסו, במובנים רבים, הבטיח את מעמדו.‬
‫הוא פיזר מנהיגים ברחבי הארץ‬ ‫באופן שמועיל לו,‬
‫הוא ביסס את השליטה שלו במדינה,‬
‫אבל איאיאסו רוצה, ולדעתי זה חשוב מאוד,‬
‫לבסס את עצמו כמנהיג לוחם בראש ובראשונה,‬
‫לא כמישהו שכבול מדי לחצר הקיסרית הישנה.‬
‫ב-1603, הוא עושה את הצעד האחרון‬ ‫לביסוס הלגיטימיות שלו.‬
‫הוא מעוניין בתואר שוגון.‬
‫אחד הדברים שצריך לזכור בנוגע לתואר שוגון‬ ‫הוא שבמהלך מרבית ההיסטוריה היפנית,‬
‫זה לא היה תואר מאוד משפיע, עוצמתי‬ ‫או אפילו נחשק.‬
‫רבים מהשוגון היו פשוט בובות.‬
‫איאיאסו יוצר מחדש את התואר שוגון‬ ‫כמעמד של כוח,‬
‫מרענן אותו ומאפשר לו לשלוט ביפן כולה.‬
‫ברגע שאיאיאסו יקבל את התואר שוגון,‬
‫בפעם הראשונה מאז קריסת הכוח המרכזי‬
‫באמצע המאה ה-15,‬
‫הוא יעמוד בפסגת הכוח ביפן.‬
‫לכולם נראה ש-130 שנות מלחמת אזרחים‬ ‫סוף סוף הגיעו לקיצן.‬
‫אבל קצת יותר מעשור לאחר מכן,‬
‫מתבשל שיח על מרד מלא.‬
‫אלה שמעולם לא השלימו‬ ‫עם הניצחון של טוקוגאווה‬
‫מתחילים להתאחד סביב האדם היחיד‬
‫שיכול לערער בצורה חוקית‬ ‫על שלטונו של איאיאסו…‬
‫טויוטומי הידיורי, היורש החוקי של הידיושי.‬
‫אחרי הניצחון בסקיגאהרה,‬
‫איאיאסו לא נקט בפעולה ישירה נגד הידיורי,‬
‫יורש התואר של הידיושי.‬
‫והילד הצליח לגדול ולשמור על מעמדו.‬
‫במהלך השנים, אנשים רבים ראו בהידיורי‬ ‫חלופה לעלייתו של איאיאסו לשלטון.‬
‫בייחוד חלק מהסמוראים חסרי האדון, הרונין,‬
‫שנותרו חסרי מעמד בעקבות קרב סקיגאהרה.‬
‫יש לו גם תומכים בכל רחבי המדינה,‬ ‫אין דרך אחרת לומר את זה.‬
‫למרות שרבים מאלה‬ ‫שלא מרוצים משלטון טוקוגאווה‬
‫מצדדים בהידיורי…‬
‫יש ספק עד כמה הוא עצמו‬ ‫רצה לקרוא תיגר על איאיאסו.‬
‫איאיאסו היה, כמובן, מבחינה צבאית,‬ ‫הרבה יותר חזק‬
‫ונראה שהידיורי היה רוצה להימנע מעימות.‬
‫שקט!‬
‫הוד מעלתך, אסור לך להקשיב להם.‬
‫אם תתחנן על חייך,‬
‫אתה תעשה בדיוק מה שטוקוגאווה רוצה.‬
‫אפילו אמא שלו,‬ ‫אחת היועצות הקרובות ביותר שלו,‬
‫ליידי יודו, שנקראת לפעמים צ'הצ'ה,‬
‫מתחילה לדחוק בבנה להתנגד לאיאיאסו‬ ‫בצורה אקטיבית יותר.‬
‫לעתים קרובות, למעשה, בניגוד לעצת משרתיו,‬
‫שרבים מהם מציעים שעדיף לחכות שאיאיאסו ימות‬
‫ולקרוא תיגר על בנו הצעיר,‬ ‫שעשוי להיות פחות יעיל כשליט.‬
‫אם אתה סמוראי,‬ ‫חשוב על השבת שלטון טויוטומי!‬
‫אמא…‬
‫צ'הצ'ה לא רוצה לחכות.‬ ‫היא רוצה שקריאת התיגר תקרה עכשיו.‬
‫הפסיקי בבקשה.‬
‫אני רוצה שכולכם תלכו.‬
‫החוצה!‬
‫בלי קשר לכוונותיו של הידיורי,‬
‫העובדה שעשרות אלפים‬ ‫ואולי קרוב ל-60,000 איש‬
‫התאספו סביב הידיורי בטירת אוסקה,‬
‫היוותה, מבחינת טוקוגאווה איאיאסו,‬ ‫סימן לכך שמרד מתבשל.‬
‫איאיאסו בורך בבנים רבים.‬
‫הוא ידע שמשפחתו תשרוד אם…‬
‫לא תהיינה חלופות כוח סבירות,‬
‫והידיורי הוא חלופת כוח סבירה.‬
‫הוא הפך לאבן שואבת‬ ‫למי שלא היה מרוצה משלטון טוקוגאווה.‬
‫הרוג את הידיורי.‬
‫כן, אדוני.‬
‫אם איאיאסו רוצה לסיים את חייו כשהוא בטוח‬
‫שמשפחתו תשרוד ועבודתו תימשך,‬
‫הוא חייב להשמיד את הידיורי.‬
‫עכשיו הוא מחליט לעשות משהו‬
‫שהוא מתחיל לחשוב‬ ‫שהיה צריך לעשות לפני שנים.‬
‫למחוק את העקבות האחרונים‬ ‫של שושלת טויוטומי.‬
‫איאיאסו מצעיד 194,000 חיילים‬ ‫להטיל מצור על טירת אוסקה.‬
‫אליו מצטרפים בני ברית נאמנים,‬ ‫כולל דאטה מסאמונה,‬
‫ואלפים מתים בעוד כוחותיו של איאיאסו‬ ‫צרים על המצודה.‬
‫הלחימה אכזרית, אבל המגנים מחזיקים מעמד.‬
‫אבל לבסוף, ביוני 1615,‬ ‫ההגנות האימתניות של טירת אוסקה נופלות.‬
‫אחרי חודשים רבים של לחימה ומצור,‬
‫התותחים של טוקוגאווה‬ ‫ממטירים פגזים על טירת אוסקה,‬
‫חלקים מהטירה בוערים.‬
‫הידיורי בטוח ידע שזה נגמר.‬
‫הוא הפך לכלי משחק‬ ‫בידי אלה שלא היו מרוצים משלטון טוקוגאווה,‬
‫והוא תומרן לפתוח במלחמה‬ ‫שהוא לא יכול היה לנצח בה.‬
‫הלהבות משתוללות בטירת אוסקה.‬
‫ברור שהתנגדות נוספת תהיה עקרה.‬
‫השמדת טירת אוסקה‬
‫כאילו מיצתה את כל האנרגיות האחרונות‬ ‫של תקופת מלחמת האזרחים,‬
‫כך שלא יישאר דבר.‬
‫הכול היה צריך להיהרס‬ ‫כדי שעידן חדש יוכל להתחיל.‬
‫אין עוד קרבות. זה סוף סוף נגמר.‬
‫כולם מבינים את זה.‬
‫ואיאיאסו החזיק מעמד יותר מכולם.‬
‫למשפחת טוקוגאווה יש עכשיו‬ ‫אחיזה מוחלטת בשלטון.‬
‫לאיאיאסו לא היה זמן רב‬ ‫ליהנות מפירות הניצחון האחרון שלו.‬
‫שנה אחרי נפילת טירת אוסקה,‬ ‫הוא גוסס מסרטן הקיבה, כנראה.‬
‫כשטוקוגאווה איאיאסו על ערש דווי,‬
‫רבים מחשובי הארץ‬ ‫באים לבקר אותו כדי לחלוק כבוד אחרון.‬
‫וביניהם דאטה מסאמונה,‬ ‫שאומרים שביקר את איאיאסו וקרא לו שירה.‬
‫נראה שהשניים רחשו כבוד הדדי גדול זה לזה.‬
‫וברור שדאטה פעל כבן ברית נאמן‬ ‫בשנים שלאחר סקיגאהרה.‬
‫טוקוגאווה איאיאסו, ישיש ערמומי…‬
‫- דארן אשמור -‬ ‫- אוניברסיטת יאמנאשי גאקואין -‬
‫יצור זקן ותככן ששרד את הסערות והקרבות…‬
‫נפטר‬
‫אחרי שהאריך ימים יותר מכל אויביו.‬
‫המצביאים הגדולים,‬
‫לאורך כל התקופה הזאת,‬
‫הם אלה שהבינו שיש משהו מעבר למלחמה.‬
‫זה מה שטוקוגאווה איאיאסו נותן להם,‬ ‫את ההזדמנות הזאת.‬
‫הוא יצר מערכת יציבה מאוד למשילה ביפן‬
‫בעידן שאחרי מלחמה.‬
‫היה לו מזל שהיו לו הרבה בנים.‬ ‫הייתה לו שושלת שיכולה להמשיך ולהתקיים.‬
‫אז היה לו מזל, אבל הייתה לו גם בינה.‬
‫ובזכות כך,‬
‫המערכת שהוא יצר החזיקה מעמד במשך 250 שנה.‬
‫זה הישג מדהים.‬
‫מותו של טוקוגאווה איאיאסו‬ ‫מסמל את חלוף העידן הזה,‬
‫שבו פתאום השלטון הצבאי מתפורר‬
‫ועכשיו הסמוראים הם לוחמים‬ ‫ששולטים במדינה ששוכן בה שלום.‬
‫הם ידעו רק קרב במשך מאה שנים.‬
‫הם נולדים לתוכו. הם גדלים לתוכו.‬
‫הם מחונכים בתוכו.‬
‫אלה כנראה הלוחמים הגדולים ביותר‬ ‫שידעה ההיסטוריה.‬
‫ופתאום אין עוד מלחמה.‬
‫מהר מאוד, ניכר שינוי גדול בסמוראים.‬
‫במקום להתמקד אך ורק במלחמה,‬ ‫בעימותים ובאסטרטגיה…‬
‫יש התמקדות גוברת בפילוסופיה, בחובה, בכבוד.‬
‫מה זה אומר לשרת?‬ ‫מה זה אומר להיות לוחם בעידן של שלום?‬
‫וכך, בתוך עשורים ספורים בלבד,‬
‫במובנים רבים, הסמוראים שונים לחלוטין‬ ‫ממה שהיו בעבר.‬
‫אבל המורשת הסמוראית‬
‫בהפיכתה של מדינה‬ ‫ממדינת מלחמת אזרחים עקובה מדם למדינת שלום‬
‫עומדת בגאון ביפן.‬
‫מאה שנות המלחמה,‬
‫עם כמה שהיו טרגיות‬ ‫ועם כמה שהיו הרסניות ואכזריות,‬
‫סיפקו 250 שנות שלום‬
‫וזה הישג נדיר למדי בהיסטוריית המין האנושי.‬
‫תרגום כתוביות: גיא הילדסהימר‬